"Setswana Puo ya Gae (HL)/P3 5 DBE/Ngwanaitseele 2022 NSC KAROLO YA B: DITLHANGWA TSA TIRISANO POTSO 2 Araba dipotso di le PEDI mo karolong e. Karabo e nne boleele jwa mafoko a a ka nnang 180–200 (diteng fela). O gakololwa go runa le go tlhotlha setlhangwa sa gago diphoso. 2.1 LEKWALO LA BOTSALANO Ngwaga e e tlang o ya go tsweletsa dithuto tsa gago kwa setheong se segolwane. O ya go kopana le baithuti ba o sa ba itseng mme o tshwanetse go dira botsalano le bona. Kwalela kgaitsadio lekwalo o mo itsise ka ga kgang e o be o mo kope maele a go tlhopha ditsala tse di maleba. [25] 2.2 IMEILI/LEKWALO LA MARANYANE Kwalela Tlhogo ya Lefapha la Setswana mo sekolong sa lona imeili/lekwalo la maranyane go tlhagisa tumelano ya lona jaaka le le barutwana mme o tlhalose gore ke eng lo dumelana gore bangwe ba barutwana ba phaposi ya lona ba tlhoka botshepegi. Kopa tsereganyo go tswa go Tlhogo ya Lefapha. [25] 2.3 LENANEOTEMA LE METSOTSO O ne o tsenetse kopano le baetleetsi ba setlhopha sa lona sa kgwele ya dinao. Lo ne lo bua ka ga loeto lo lo tshwanetseng go lo tsaya mo kgweding ya Sedimonthole. Kwala lenaneotema le metsotso ya kopano eo. [25] 2.4 MMUISANO O molwelatlhabologo ya setšhaba sa tikologo e o nnang mo go yona. O tshwentswe thata ke bontsi jwa baagi ba ba sa berekeng mo tikologong ya gaeno. Kwala mmuisano magareng ga gago le mokhanselara wa kgaolo ya lona ka ga tlhokego ya mebereko. [25] 2.5 TSA BOTSHELO JWA MOSWI Tsala ya gago yo e neng e le molaodi wa tsa mmino mo motseng wa lona o tlhokafetse. Bagaabo ba go kopile gore o ba kwalele tsa botshelo jwa moswi. Kwala tsa botshelo jwa moswi jwa molaodi wa tsa mmino o etse tlhoko dintlha tsotlhe tsa botlhokwa. (Gakologelwa gore go buiwa ka ga moswi e seng motshedi.) [25] Kwalololo e ileditswe Phetla"